|  |  |
| --- | --- |
| ÕPPESISU | ÕPITULEMUSED |
| **Paberi- ja kartongitööd**  Paberi rebimine, lõikamine, voltimine. Mõõtmine, märkimine, šabloonide kasutamine. Paberitööde kaunistamine. Värvimise erivõtted. Modelleerimine ja konstrueerimine paberist, kartongist ja papist; nende kasutamine koos teiste materjalidega.  **Voolimine**  Materjali ettevalmistamine voolimiseks. Savi rullimine ja veeretamine pihkude vahel. Kumar- ja õõnesvormide voolimine. Savitükist väiksemate osade väljavajutamine. Ümarplastikas teostatud figuuridele väikeste detailide lisamine. Reljeefse ornamendi voolimine.  **Meisterdamine**  Aplikatsioonitööd ja meisterdamine looduslikust materjalist. Pisiesemete kasutamine meisterdamiseks, neist mänguasjade, mudelite, makettide konstrueerimine. Detailide erinevad ühendamisviisid.  **Punumine**  Punutud suveniiride ja esemete valmistamine. Punutud paelad ja nöörid: kolmeharuline palmik, näpunöör, keerunöör, ristinöör jne. Lihtsa piltvaiba kavandamine ja punumine.  Puutööd  Saagimine, vestmine, liimimine, naelutamine. Tööde viimistlemine; lihvimine, värvimine. Lihtsate mänguasjade ja dekoratiivesemete kavandamine ja valmistamine.  **Metallitööd**  Traadi tükeldamine, painutamine. Õhukese pleki voolimine. Tööde viimistlemine; lihvimine. Lihtsate dekoratiivesemete ja ehte kavandamine, valmistamine.  **Õmblemine**  Nõela niidistamine. Niidi kinnitamine riidesse õmblemise alustamisel ja lõpetamisel. Niidi lõikamine ja jätkamine. Pistete õmblemine. Eel-, üleloomispiste. Lihtõmblus ja ühekordne palistus. Töö käeshoidmine õmblemisel. Riide lõikamine: riideserva tasandamine, kujundite väljalõikamine. Pehme mänguasja kavandamine ja õmblemine. Nööbi õmblemine, Lihtsa tikkimistöö kavandamine ja kaunistuste kasutamine. Sokinukk  **Lõngatööd ja heegeldamine**  Heegelnõela hoidmine töötamisel. Alg-, ahelsilmus. Töö lõpetamine. Lihtsa heegeldustöö kavandamine, teostamine. Tuti ja tupsu valmistamine. Narmaste sõlmimine. Lõngajäätmetest stiliseeritud nukkude valmistamine.  **Igapäevaelus vajalikud teadmised ja oskused**  Ruumide korrastamine ja kaunistamine tähtpäevade puhul. Riiete ning jalatsite hooldamine. Isiklik hügieen. Laua katmine, kaunistamine ja koristamine. Lihtsate võileibade valmistamine, joogi pakkumine. Käitumisnormid. | 1. klassi lõpetaja oskab:   1. eristada erinevaid materjale (paber, tekstiil, plastmass, puit, metall) 2. käsitseda ja hooldada lihtsamaid tööriistu (käärid, nuga, naaskel, haamer) 3. kavandada õigesti lihtsamaid töövõtteid materjalide töötlemisel 4. kavandada ja teostada töid 5. töötada iseseisvalt lihtsate tööjuhendite järgi 6. hinnata oma tööd esteetilisest ja praktilisest küljest 7. hoida korras oma õppevahendid ja töökohta 8. hoida korras rõivaid ja jalanõusid 9. teha lihtsamaid korrastustöid 10. katta lauda 11. käituda viisakalt söögilauas, kodus ja väljaspool kodu. |